《水调歌头·魏右初、李绩臣来饮》
清代·陆震

闭户已经月，忽喜故人过。示客床头酒在，急取醉颜酡。

老去魏公殊健，痛饮还能一斗，高咏当狂歌。李子独靡乐，晚岁计无那。

妇长怨，儿女辈，钟百疴。门东索饭，无礼叫怒一何多。

话此真堪三叹，我谓只应一笑，尔欲奈贫何。且进杯中物，未暇恤其他。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。